|  |  |
| --- | --- |
|  | CRNA GORA  **OPŠTINA DANILOVGRAD**  SEKRETARIJAT ZA URBANIZAM, KOMUNALNO  STAMBENE POSLOVE I ZAŠTITU ŽIVOTNE SREDINE  Broj: 03-032-5-UP-370/1  Danilovgrad, 25.12.2013. godine |

Na osnovu člana 13 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10 i 27/13) i člana 196 Zakona o opštem upravnom postupku („Sl. list RCG, br. 60/03 i „Sl. list CG“, br. 32/11) u postupku odlučivanja po zahtjevu Sanje Popović iz Podgorice o potrebi procjene uticaja na životnu sredinu, ovaj sekretarijat donosi:

**R J E Š E NJ E**

**I Utvrđuje se da nije potrebna procjena uticaja na životnu sredinu** za objekat namjene uzgoj pečurki, koji se nalazi na kat. parceli br. 4615/1, KO Martinići, opština Danilovgrad.

**II** Nosilac projekta Sanja Popović iz Podgorice, može pristupiti izvođenju projekta iz tačke I ovog rješenja, u skladu sa važećim tehničkim normativima i standardima propisanim za tu vrstu projekta, uz obavezu da pri izgradnji i funkcionisanju projekta primijeni potrebne mjere zaštite i to:

- da se tokom izvođenja i funkcionisanja projekta izbjegnu ili na najmanju mjeru svedu ugrožavanje i oštećenje prirode, shodno članu 10 Zakona o zaštiti prirode („Sl. list CG“, br. 51/08 i 21/09),

- nosilac projekta je dužan odlagati kompost na za to predviđeno mjesto, kompost se ne smije odlagati u jarugama, na obali ili u koritu stalnih i povremenih vodenih tokova,

- nosilac projekta je dužan pridržavati se Kodeksa dobre poljoprivredne prakse (2013) gdje posebnu pažnju treba obaratiti na upotrebu pesticida,

- zadovolji sve higijenske i zdravstvene kriterijume  za prehrambene proizvode, koje zahtjeva HACCP standard (tj. poštovanje sistema koji obuhvata niz postupaka za kontrolu procesa i osetljivih tačaka u lancu proizvodnje hrane, a sa krajnjim ciljem da potrošač koristi namirnice u stanju i na način koji će biti bezbedan za njegovo zdravlje),

- nosilac projekta se obavezuje da vodi evidenciju o količinama nastalog otpada,

- obezbijedi postupanje sa svim vrstama otpada u skladu sa važećim propisima,

- sklopi ugovor sa nadležnom ustanovom za pražnjenje septičke vodonepropusne jame,

- sklopi ugovor sa JP “Komunalno” Danilovgrad o redovnom odvoženju komunalnog i drugih vrsta otpada,

- ukoliko dođe do akcidenta, koji može ugroziti životnu sredinu, prilikom izvođenja, funkcionisanja ili prestanka funkcionisanja projekta, nosilac projekta je dužan obavijestiti nadležni organ.

**III** Nosilac projekta je dužan da ovo rješenje dostavi na uvid obrađivaču tehničke dokumentacije, kako bi se navedene mjere ispoštovale pri izradi tehničke dokumentacije i iste provjerile u postupku tehničke kontrole i tehničkog pregleda projekta.

**IV** U slučaju prenamjene ili proširenja kapaciteta projekta, obavezuje se nosilac projekta da podnese zahtjev nadležnom organu za odlučivanje o potrebi procjene uticaja na životnu sredinu.

**O b r a z l o ž e nj e**

Nosilac projekta Sanja Popović iz Podgorice obratila se dana 16.12.2013. godine, zahtjevom broj 03-032-5-UP-370 Sekretarijatu za urbanizam, komunalno stambene poslove i zaštitu životne sredine, za odlučivanje o potrebi procjene uticaja za objekat namjene uzgoj pečurki, koji se nalazi na kat. parceli br. 4615/1, KO Martinići, opština Danilovgrad.

Uz zahtjev za odlučivanje o potrebi procjene uticaja predmetnog projekta na životnu sredinu, priložena je dokumentacija propisana Pravilnikom o sadržaju dokumentacije koja se podnosi uz zahtjev za odlučivanje o potrebi procjene uticaja na životnu sredinu („Sl. list CG“, br. 14/07).

Nakon razmatranja predmetnog zahtjeva ovaj sekretarijat je konstatovao da predmetni zahtjev sadrži podatke relevantne za odlučivanje.

Postupajući po zahtjevu nosioca projekta, a shodno odredbama člana 12 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10 i 27/13) Sekretarijat za urbanizam, komunalno stambene poslove i zaštitu životne sredine obavijestio je zainteresovane organe, organizacije i javnost, organizovao javni uvid i obezbijedio dostupnost podataka i dokumentacije nosioca projekta. U ostavljenom roku nije izvršen ni jedan uvid u predmetni zahtjev.

Razmatranjem predmetnog zahtjeva nosioca projekta i podataka o predmetnoj lokaciji, karakteristikama i mogućim uticajima navedenog projekta na životnu sredinu, kao i izlaskom na licu mjesta, Sekretarijat za urbanizam, komunalno stambene poslove i zaštitu životne sredine utvrdio je razloge za donošenje ovog rješenja:

- navedenim projektom planirana je izgradnja poslovnog objekta namjene uzgoj pečurki čiji će kapacitet proizvodnje biti 30 t na godišnjem nivou,

- predviđeni objekat je u osnovi horizontalnog gabarita 9,74 m X 4,50 m, ukupne površine 43,83 m2 i vertikalnog gabarita P+0 gdje će se vršiti sortiranje i pakovanje šampinjona, a uz njega će biti izgrađen plastenik gdje će se vršiti sama proizvodnja,

- septička jama za potrebe rada objekta za uzgoj pečurki i sanitarne potrebe zaposlenih je predviđena kao vodonepropusna,

- septička jama, koja će se nalaziti na predmetnoj lokaciji, periodično će se prazniti u skladu sa propisima,

- nastali otpad tokom izvođenja i funkcionisanja objekta sakupljaće se, odlagati i odvoziti u skladu sa ugovorom koji će se sklopiti između investitora i nadležnog preduzeća za upravljanje otpadom u opštini Danilovgrad,

- uzimajući u obzir raspoloživu dokumentaciju i podatke o karakteristikama planiranog projekta i predmetne lokacije, kao i odgovarajuće mjere zaštite utvrđene u tački II dispozitiva ovog rješenja, ne očekuje se značajni negativni uticaj na segmente životne sredine u toku izvođenja i funkcionisanja predmetnog projekta.

Imajući u vidu prethodno navedeno, Sekretarijat za urbanizam, komunalno stambene poslove i zaštitu životne sredine, na osnovu sprovedenog postupka, razmatranja zahtjeva nosioca projekta i uvida u dostavljenu dokumentaciju, kao i primjenom odredaba člana 13, a u vezi sa članom 5 stav 1 tačka 2 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11) odlučeno je kao u dispozitivu ovog rješenja.

Ovim rješenjem su utvrđene mjere za sprječavanje mogućih štetnih uticaja na životnu sredinu u toku izgradnje i eksploatacije projekta i naloženo nosiocu projekta da ovo rješenje da na uvid obrađivaču tehničke dokumentacije, kako bi se navedene mjere ispoštavale pri izradi tehničke dokumentacije i provjerile u postupku tehničke kontrole i tehničkog pregleda projekta. Takođe, rješenjem je utvrđena obaveza nosioca projekta da u slučaju prenamjene ili proširenja kapaciteta projekta, podnese zahtjev nadležnom organu za odlučivanje o potrebi procjene uticaja na životnu sredinu.

**PRAVNA POUKA**: Protiv ovog rješenja može se izjaviti žalba Glavnom administratoru u roku od 15 dana od dana prijema istog. Žalba se predaje preko ovog sekretarijata i taksira sa 5,00 € administrativne takse.

DOSTAVLJENO: **S E K R E T A R**,

- Nosiocu projekta Slavko Velimirović

- Glavnom administratoru

- Agenciji za zaštitu životne sredine,

- Ekološkoj inspekciji

- U javnu knjigu o sprovedenim postupcima

procjene uticaja na životnu sredinu

- a/a